CELEX: C2007/117/23
Language: et
Date: 2007-05-26 00:00:00
Title: Kohtuasi C-140/07: Eelotsusetaotlus, mille esitas Bundesverwaltungsgericht 12. märtsil 2007 — Hecht-Pharma GmbH versus Staatliches Gewerbeaufsichtsamt Lüneburg

26.5.2007   
            
            
               ET
            
            
               Euroopa Liidu Teataja
            
            
               C 117/15
            
         Eelotsusetaotlus, mille esitas Bundesverwaltungsgericht 12. märtsil 2007 — Hecht-Pharma GmbH versus Staatliches Gewerbeaufsichtsamt Lüneburg
   (Kohtuasi C-140/07)
   (2007/C 117/23)
   Kohtumenetluse keel: saksa
   Eelotsusetaotluse esitanud kohus
   Bundesverwaltungsgericht
   Põhikohtuasja pooled
   
      Hageja: Hecht-Pharma GmbH
   
      Kostja: Staatliches Gewerbeaufsichtsamt Lüneburg
   
      Teine menetluspool: Die Vertreterin des Bundesinteresses beim Bundesverwaltungsgericht
   Eelotsuse küsimused
   
               1.
            
            
               Kas Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (1), muudetud Euroopa Parlamendi ja nõukogu 31. märtsi 2004. aasta direktiiviga 2004/27/EÜ, millega muudetakse direktiivi 2001/83/EÜ ühenduse eeskirjade kohta seoses inimtervishoius kasutatavate ravimitega (2), artikli 2 lõikes 2 esitatud kahtlust käitlevat eeskirja kohaldatakse toodetele, mida võib liigitada ravimina, kuid mille raviomadused ei ole kindlalt tõendatud? Milline tõenäosus ja kui palju järelduste tegemiseks vajalikud andmed tuleb esitada direktiivi 2001/83/EÜ kohaldamise õigustamiseks.
            
         
               2.
            
            
               Kas sellist toodet, mis ei ole „tutvustuse ”poolest ravim, tuleb direktiivi 2001/83/EÜ, muudetud direktiiviga 2004/27/EÜ, artikli 1 punkti 2 alusel pidada ravimiks „eesmärgi ”poolest, kui selle üks koostisosa võib teatud koguses tekitada füsioloogilisi muudatusi, kuid asjaomase koostisosa osakaal asjaomase toote nõuetekohase tarbimise korral on sellest kogusest väiksem? Kas sellisel puhul peab aluseks võtma „farmakodünaamiline toime ”või „inimeste elutalitluse modifitseerimise toime”?
            
         
               3.
            
            
               Kas Euroopa Kohtu praktikas esitatud sellised ravimina liigitamisel asjakohaseks peetud tingimused lisaks farmakodünaamilisele toimele nagu „kasutamisviis, kasutamisulatus, tarbijate teadlikkus tootest ja ohud, mis selle kasutamisega võivad kaasneda ”(9. juuni 2005. aasta otsus liidetud kohtuasjades C-211/03, C-299/03 ja C-316/03-C-318/03, EKL 2005, lk I-5141, lk 5217, punkt 51) omavad tähendust pärast ravimi mõiste ümbersõnastamist direktiiviga 2004/27?
            
         
      (1)  EÜT L 311, lk 67; ELT eriväljaanne 13/17, lk 69.
   
      (2)  ELT L 136, lk 34; ELT eriväljaanne 13/34, lk 262.